Daniel Audette

Daniel Audette (sündinud 6. mail 1996 Blainville'is, Québeci provintsis) on Kanada jäähokimängija, kes mängib keskründajana Rootsi kõrgliiga klubis Örebro HK.

Aastatel 2012–2016 mängis ta Quebec Major Junior Hockey League'i klubis Sherbrooke Phoenix.

2014. aastal valis Montreal Canadiens ta NHL-i draftis 147. valikuna. Hooajal 2015–16 debüteeris ta American Hockey League'is (AHL) Canadiensi noorteklubis St. John's IceCaps. Aastatel 2017–2019 mängis ta AHL-is Laval Rocketi ja 2019–2020 Springfield Thunderbirdsi meeskonnas, kuid NHL-is tal debüüti teha ei õnnestunud.

2020. aasta mais sõlmis ta üheaastase lepingu Soome kõrgliiga klubiga Lukko, kellega tuli hooajal 2020–21 Soome meistriks.

2021. aasta juunis sõlmis ta üheaastase lepingu KHL-i klubiga HK Vitjaz. 45 mänguga lõi ta KHL-is 17 väravat ja andis 22 väravasöötu.

2022. aasta veebruaris liitus ta Örebroga.

2014. aastal võitis Audette Kanada kuni 18-aastaste koondisega omavanuste maailmameistrivõistlustel pronksmedali.

Tema isa Donald Audette mängis NHL-is kokku neliteist hooaega.

Viited

Välislingid 
 Daniel Audette KHL.ru lehel
 Daniel Audette hockeydb.com lehel

Kanada jäähokimängijad
HK Vitjazi mängijad
Sündinud 1996